HR
L 166/74
Službeni list Europske unije
22.6.2022.
Odmah skinuti svu zagađenu odjeću.
Odmah isprati vodom zagađenu ili zasićenu odjeću.
Ø
Dodir s očima
Držati kapke unesrećenog razmaknutima i odmah temeljito ispirati dovoljnom količinom vode najmanje 10 minuta.
Zaštititi neozlijeđeno oko.
Nastaviti ispirati otopinom za ispiranje očiju.
Pozvati hitnu pomoć (opeklina očiju izazvana kaustičnim sredstvom) Neposredna daljnja obrada na očnom odjelu bolnice / u oftalmološkoj ordinaciji.
Nastaviti ispirati oko do dolaska na očni odjel bolnice.
Ø
Gutanje
Ne izazivati povraćanje.
Opasnost od prodiranja u pluća (opasnost za disanje) ako se proguta ili pri povraćanju zbog pojave plinova i stvaranja pjene.
Samo kada je unesrećeni potpuno pri svijesti: isprati usta vodom; dati unesrećenom piti dovoljno vode u malim gutljajima; utopliti unesrećenog i umiriti ga.
Odmah obavijestiti hitnu pomoć (ključna riječ: opeklina izazvana kiselinom).
Ø
Bilješke za liječnika
Terapija kao kod kemijske opekline.
Nakon udisanja: Stvaranje toksičnog edema pluća moguće je ako se proizvod i dalje udiše unatoč akutnom nadražujućem učinku (npr. ako nije moguće napustiti opasno područje).
Profilaksa toksičnog edema pluća s inhalacijskim steroidima (sprej za doziranje, npr. auksiloson).
Ako se tvar proguta: Opasnost od aspiracije.
Rizik od plinovitih embolija.
U slučaju pretjeranog naprezanja želuca zbog stvaranja plinova, umetnuti sifonsku cijev.
Rana endoskopija radi procjene lezija sluznica u jednjaku i želucu koje se mogu pojaviti.
Po potrebi, usisati ostatke tvari.
Ne davati aktivni ugljen jer postoji opasnost od ispuštanja velikih količina plina iz vodikovog peroksida.
Mjere u slučaju izvanredne situacije za zaštitu okoliša Pridržavati se propisa o sprečavanju onečišćenja vode (sakupiti, navlažiti, pokriti).
Ne dopustiti ispuštanje u vodene tokove, površinske vode ili u tlo.
Ø
Metode čišćenja
Temeljito očistiti zagađenu površinu; preporučljivo sredstvo za čišćenje je voda.
U slučaju malih prolijevanja/rasipanja, razrijediti proizvod s puno vode i isprati ga ili apsorbirati materijalom koji veže tekućinu, npr. kemijska sorpcija, dijatomejska zemlja, univerzalno vezivo.
Ne koristiti tekstil, piljevinu, zapaljive tvari.
Nakon vezivanja mehanički pokupiti i odložiti u prikladne spremnike.
Odložiti apsorbirani materijal u skladu s propisima.